text: Kun tre elever brød kontrakten 
  21 juni 2011 kl. 13.57
  Kun tre elever ud af 80 brød kontrakten og tog sig en smøg i løbet af skoleåret på Bankagerskolen i Horsens. Derfor er de ikke med i lodtræningen om en bærbar computer onsdag formiddag.
  7. og 8. klasserne har deltaget i det landsdækkende tobaktsforebyggelsesprojekt X:IT. De 80 elever indgik en Røgfri Kontrak med deres forældre ved skoleårets start. Og 77 af dem holdt løftet. 
  - Vi er stolte over, at så godt som alle eleverne har overholdt kontrakten om at holde sig røgfrie i et år, siger skoleleder Bent Nielsen.
  
  Positiv effekt
  - Projektet har generelt haft en positiv effekt på de øvrige elever. Vi mærker blandt andet, at langt færre ryger. Vi glæder os derfor til at fortsætte projektet til næste år, siger han.
  De 77 elever trækker onsdag formiddag lod om en bærbar computer og andre præmier. 
  Kræftens Bekæmpelse står bag X:IT, der skal nedbringe antallet af unge rygere med 25 pct.
  